Magyar szurkolói applikációt használnak a tokiói paralimpián

Augusztus 24-én vették kezdetüket a paralimpiai játékok Tokióban, ahol a ‘Seyu – Együtt a győzelemért!’ applikáció segítségével buzdíthatják a szurkolók a sportolókat. Magyarországot 39 parasportoló képviseli, akik már 11 érmet is szereztek a játékok során. A SportTech Hungary Programban is részt vevő innovációnak köszönhetően a világ bármely pontjáról küldhetünk lelkesítő fotókat sportolóinknak. A magyar sporttechnológiák nemzetközi piacra lépését segítő program nagykövete, Illés Fanni két aranyérmet is nyert már a tokiói játékokon.